UE alocă 100 de milioane de euro pentru teste antigen.
Comisia Europeană a aprobat un buget de 100 de milioane de euro pentru testele de antigen. Vor fi achiziţionate între 15 şi 22 de milioane de teste. Ursula von der Leyen spune că această decizie este un ajutor pentru ţările europene.
Ursula von der Leyen, preşedintele Comisiei Europene, a anunţat că statele europene vor avea teste rapide de antigen. Comisia a aprobat un buget de 100 de milioane de euro pentru a achiziţiona între 15-22 de milioane de teste. Aceste teste ajută la depistarea mai rapidă a cazurilor de coronavirus şi ar putea ajuta la încetinirea răspândirii virusului. Ursula von der Leyen: Acest lucru va acoperi nevoile noastre imediate şi, în paralel, putem lansa şi o achiziţie comună pentru a permite ţărilor europene să cumpere singure teste antigenice mai rapide. Acest lucru ar trebui să ne ajute să încetinim răspândirea virusului. Suntem împreună în asta.